Ivan Šiškin
Ivan Ivanovič Šiškin (; Jelabuga, 25. januar 1832 — Sankt Peterburg, 20. mart 1898) je bio ruski slikar pejzaža i portreta, blisko povezan sa peredvižnicima.

Život 
Šiškin je rođen u Jelabugi, 25. januara 1832. Gimnaziju je završio u Kazanju. Nakon završene gimnazije studirao u Moskovskoj školi za slikarstvo, skulpturu i arhitekturu, a potom se školovao na Imperijalnoj akademiji umetnosti u Sankt Peterburg (od 1856. do 1860). Diplomirao je sa najvišim priznanjem i zlatnom medaljom. Dobio je i carsku stipendiju za svoje dalje studije u Evropi.

Pet godina nakon toga Šiškin je postao član akademije i bio je profesor slikarstva od 1873. do 1898. Istovremeno držao je i časove slikanja u Višoj umetničkoj školi u Sankt Peterburgu. Po povratku u Sankt Peterburg postao je član kruga putnika i Društva ruskih akvarelista. Takođe je učestvovao i na izložbama Akademije umetnosti, Izložbi svih ruskih slikara (1882), u Nižnjem Novgorodu (1896), kao i na svetskim sajmovima (Pariz, 1867 i 1878 i Beč, 1873). Šiškinov metod slikanja zasnovan je na analitičkim studijama prirode. Postao je poznat po svojim pejzažima šuma, a bio je i izuzetan crtač i grafičar.

Šiškin je posedovao daču u Viri, južno od Sankt Peterburga. Tamo je naslikao neke od svojih najboljih pejzaža. Njegovi radovi poznati su po poetskom opisu godišnjih doba u šumi, divlje prirode, životinja i ptica. Umro je 1898. godine u Sankt Peterburgu, dok je radio na svojoj novoj slici.

Mala planeta 3558 Shishkin, otkrivena od strane sovjetskog astronoma Ljudmile Žuravljove 1978, nazvana je po njemu.

Galerija

Reference

Spoljašnje veze 

 Galerija slika 
 Dela

Rođeni 1832.
Umrli 1898.
Ruski slikari
Slikari realizma